*У заглављу у средишњем делу: све великим словом, величине 16.*

*Испод у средишњем делу: назив теме, великим словима, величине 20, болдовано.*

*(мастер рад) - у загради, малим словима, величине 16.*

*Десно при дну: име и презиме кандидата, малим словима, величине 14.*

*Број индекса, малим словима, величине 14. Лево при дну: Име ментора, малим словима, величине 14.*

*На средини, при дну стране, место и година израде мастер рада, малим словима, величине 14.*

*Боја корице: Тамно плава.*

УНИВЕРЗИТЕТ У ПРИШТИНИ СА ПРИВРЕМЕНИМ СЕДИШТЕМ У КОСОВСКОЈ МИТРОВИЦИ ПРАВНИ ФАКУЛТЕТ

**УГОВОР О ГРАЂЕЊУ**

(мастер рад)

#  Ментор Студент

Проф. др \_\_\_\_\_\_\_\_\_\_\_\_\_ Петар Петровић Број индекса: 204/16

Косовска Митровица, 20\_\_\_\_\_

*У заглављу у средишњем делу:све великим словом, величине 16.*

*Испод у средишњем делу: назив теме, великим словима, величине 20, болдовано. (студијски истраживачки рад) - у загради, малим словима,величине 16.*

*Десно при дну: име и презиме кандидата, малим словима, величине 14.*

*Број индекса, малим словима, величине 14.*

*Лево при дну: Име ментора, малим словима, величине 14.*

*На средини, при дну стране, место и година израде мастер рада, малим словима, величине 14.*

УНИВЕРЗИТЕТ У ПРИШТИНИ СА ПРИВРЕМЕНИМ СЕДИШТЕМ У КОСОВСКОЈ МИТРОВИЦИ ПРАВНИ ФАКУЛТЕТ

**ЦЕНТАР ЗА РЕШАВАЊЕ**

**ИНВЕСТИЦИОНИХ СПОРАЗУМА (ICSID)**

(студијски истраживачки рад)

#  Ментор Студент

Проф. др \_\_\_\_\_\_\_\_\_\_\_\_\_\_ Петар Петровић Број индекса: 204/16

Косовска Митровица, 20\_\_\_\_

## ПРАВИЛА ЦИТИРАЊА

**ПРИЛИКОМ ИЗРАДЕ СТУДИЈСКОГ ИСТРАЖИВАЧКОГ РАДА И МАСТЕР РАДА**

У раду се увек мора означити када је преузет туђи текст, ставови, идеје и подаци. Копирање туђих идеја и њихово презентовање као сопствених, без одговарајућег признавања ауторства није дозвољено.

Цитирање се врши у фуснотама. Све библиографске јединице или документи наведени у фуснотама мора да буду укључене у списак литературе, односно документације на крају рада и свака референца са тих спискова мора да буде цитирана у фуснотама. Библиографске јединице треба поређати абецедним редом по презимену аутора, а код истог аутора, по години издавања (од најновије до најстарије). Документацију поређети абецедним редом према називу документа.

Иностране библиографске јединице и страни документи наводе се на оригиналном језику, без превођења.

## Књиге:

Књиге се наводе на следећи начин: прво слово имена (после чега следи тачка) и презиме аутора, назив дела курзивом (италик), назив издавача курентом (обично), место издања курентом, година издања и број стране.

После сваког појединачног податка ставља се зарез, изузев на крају целог навода када се ставља тачка.

Број стране се пише без икаквих додатака (попут стр., str., s., p., pp., ff., dd. и слично).

Пример: С. Камхи, *Грађански судски поступак*, Веселин Маслеша, Сарајево, 1961, 48.

Уколико се упућује на фусноту, после броја стране пише се скраћеница „фн.“.

Пример: С. Камхи, *Грађански судски поступак*, Веселин Маслеша, Сарајево, 1961, 48, фн. 3.

За „видети“ користи се скраћеница „Вид.“, а за „упоредити“ се користи скраћеница

„Упор.“

Уколико се у књизи помиње више места где је издата, наводе се прва два раздвојена цртом.

Пример: Ј. Stapleton, *ProductLiability*, Butterworths, London – Boston, 1994, 185-216.

## Чланци:

Чланци се наводе на следећи начин: прво слово имена (са тачком) и презиме аутора, назив чланка курентом (обично) под наводницама, назив часописа (новина или друге периодике) курзивом (италик), број и годиште, број стране без икаквих додатака (као и код цитирања књига).

Пример: М. Петровић, „Ефекти посредног опорезивања“, *Анали Правног факултета у Београду*, 3/1995, 65.

Уколико је назив часописа дуг, може се приликом првог цитирања у загради навести скраћеница под којом ће се периодика надаље појављивати.

Пример: М. Петровић, „Ефекти посредног опорезивања“, *Анали Правног факултета у Београду (Анали ПФБ),* 3/1995, 65.

Није нужно да се наводи и волумен часописа. Али, ако се то чини, када се наводи и волумен часописа и број, онда се волумен наводи пре назива часописа, док се број часописа и остали подаци наводенакон тога.

Пример: N. W. Allard, „Money and Speech: Practical Perspectives“, *25 Journal of Law and Policy*, 1/ 2016, 269.

Код навођења рада из часописа за који је уобичајено да се наводи само волумен а не и појединачни број часописа, онда волумен такође треба навести пре назива часописа, a након тога - годину издања часописа и број стране.

Пример: Bernstein, D., „Geting to Causation in Toxic Tort Cases“, *74 Brooklyn Law Review*, 2008, 51.

1. Уколико постоји више аутора књиге или чланка (до три) раздвајају се зарезом. Пример: М. Петровић, М. Поповић, В. Илић.

Уколико се цитира књига или чланак са више од три аутора, наводи се прво слово имена и презиме само првог од њих, уз додавање скраћенице речи *et alia (et al.)*курзивом (италик).

Пример: Ј. Јовановић *et al.*,

Уколико се у раду цитира само један текст одређеног аутора, код поновљеног цитирања тог текста, после првог слова имена и презимена аутора, следи скраћеница op. cit. курзивом (италик) и број стране и тачка.

Пример: Ј. Јовановић, *op. cit.*53.

Уколико се цитира више радова истог аутора, било књига или чланака, а пошто је први пут назив сваког рада наведен у пуном облику, после првог слова имена и презимена аутора, након зареза, ставља се у загради година издања књиге или чланка. Уколико исте године аутор има више објављених радова који се цитирају, уз годину се додају латинична слова а, б, ц, д, (а,b,c,d) итд., после чега следи само број стране и тачка на крају.

Пример: Ј. Јовановић, (1995а), 67.

Уколико се наводи текст са више страна које су тачно одређене, оне се раздвајају цртицом, после чега следи тачка. Уколико се наводи више страна које се не одређују тачно, после броја који означава прву страну наводи се „и даље“ с тачком на крају.

Пример: В. Михајловић, 53-67. Пример: В. Михајловић, 53 и даље.

Уколико се цитира податак с исте стране из истог дела као у претходној фусноти, користи се латинична скраћеница за ibidem у курзиву (италик), с тачком на крају (без навођења имена и презимена аутора).

Пример: *Ibid*.

Уколико се цитира податак из истог дела као у претходној фусноти, али с различите стране, користи се латинична скраћеница ibid. у курзиву (италик), наводи се одговарајућа страна и ставља тачка на крају.

Пример: *Ibid*, 69.

Када се наводи чланак у зборнику радова на енглеском или другом страном језику, после назива зборника који је писан италиком, у загради се наводе имена уредника. Уколико их је више ставља се назнака „eds.“пре њихових имена, а ако је само један уредник, назнака пре његовог имена је „ed.“, односно одговарајућа скраћеница у другом језику (нпр. у немачком „Hrsg.“).Када се цитира чланак у зборнику радова на српском или другом језику овог говорног подручја, после назива зборника који

је писан италиком, у загради се наводи име или имена уредника са назнаком

„ур.“пре имена.

Пример: А. Buchanan, „Liberalism and Group Rights“, *Essays in Honour of Joel Feinberg* (eds. J.L. Coleman, A. Buchanan), Cambridge University Press, Cambridge, 1994, 1-15.

Пример: . А. Катанчевић, „Стицање својине преко туђег роба“, *Универзално и особено у праву* (ур. О. Вујовић et al.), Правни факултет Универзитета у Приштини, Косовска Митровица, 2018, 493-499.

## Прописи:

Прописи се наводе пуним називом курентом (обично), потом се под наводницама наводи гласило у којем је пропис објављен, а после зареза број и година објављивања.

Уколико ће се поменути закон цитирати и касније, приликом првог помињања после црте наводи се скраћеница под којом ће се пропис даље појављивати. Уколико је пропис мењан и допуњаван, наводе се сукцесивно бројеви и године објављивања измена и допуна.

Пример: Закон о облигационим односима – ЗОО, „Службени лист СФРЈ“, бр. 29/78.

Пример: Закон о основама система васпитања и образовања, „Службени гласник РС“, бр. 62/03, 64/03, 58/04 и 62/04.

Члан, став и тачка прописа означава се скраћеницама чл. ст. и тач.

## Судске одлуке:

Навођење судских одлука треба да садржи што потпуније податке (врста и број одлуке, датум када је донесена, публикација у којој је евентуално објављена).

1. Латинске и друге стране речи, интернет адресе и сл. пишу се курзивом (италик).

## Интернет извори:

Цитирање текстова с интернета треба да садржи назив цитираног текста, адресу интернет странице и датум приступања страници.

Пример: Recommendation No. R (99) of the Committee of Ministers to Member States on Principles Concerning The Legal Protection of Incapable Adults, <http://www.coe.int/t/dg3/healthbioethic/texts> and documents/Rec(99)4E.pdf, 15. децембар 2015.